ພວກປະທ້ວງ ປະທະ ກັບຕຳຫຼວດ ຢູ່ຫຼາຍຫົວເມືອງ ໃນ ເທີກີ ( ວີດີໂອ)
ການປະທະກັນ ຂອງພວກປະທ້ວງ ກັບຕຳຫຼວດ ເກີດຂຶ້ນ ໃນເຂດໃຈກາງ ນະຄອນ Istanbul ເວລາພວກປະທ້ວງ ຮຽກຮ້ອງໃຫ້ລັດຖະບານ ລາອອກ.
ພວກປະທ້ວງ ປະທະກັບຕຳຫຼວດ ໃນຫຼາຍຫົວເມືອງ ໃນທົ່ວປະ ເທດເທີກີ ຫຼັງຈາກການເສຍຊີວິດຂອງເດັກນ້ອຍຜູ້ຊາຍໄວ 15 ປີ ທີ່ໄດ້ຖືກກະປ໋ອງແກັສນ້ຳຕາແກວ່ງໃສ່ຫົວໃນລະຫວ່າງການ ເດີນຂະບວນຕໍ່ຕ້ານລັດຖະບານ ໃນລະດູຮ້ອນປີແລ້ວນີ້ ການປະທະກັນຫຼາຍບັ້ນ ໄດ້ດຳເນີນຢູ່ຕໍ່ມາໃນເຂດໃຈກາງນະ ຄອນ Istanbul ໃນແລງວັນອັງຄານວານນີ້ ໃນຂະນະທີ່ພວກປະທ້ວງພາກັນໂຮມຊຸມນຸມ ກັນທີ່ຈະຕຸລັດ Taksim ຮຽກຮ້ອງໃຫ້ລັດຖະບານລາອອກນັ້ນ ຫຼັງຈາກໄດ້ທຳການປະກາດເພື່ອໃຫ້ຝູງຊົນສະຫຼາຍຕົວໄປແລ້ວຕຳຫຼວບປາບຈະລາຈົນໄດ້ ບັງຄັບໃຫ້ຝູງຊົນຖອຍຫຼັງກັບ ໂດຍໃຊ້ລົດສີດນ້ຳ ແກັສນ້ຳຕາ ແລະ ລູກປືນຢາງຍິງຂັບໄລ່ ພວກປະທ້ວງ ທ້າວ Berkin Elvan ໄດ້ຕົກຢູ່ໃນສະພາບບໍ່ສຶກໂຕຫຼື comaມາຈົນຮອດມື້ເສຍຊີວິດໃນ ຕອນເຊົ້າວັນອັງຄານວານນີ້ ທີ່ນະຄອນ Istanbul ພວກເຈົ້າໜ້າທີ່ຕຳຫຼວດຫຼາຍຄົນ ໄດ້ຖືກຊັກຖາມກ່ຽວກັບບາດແຜໃນຫົວຂອງທ້າວ Ber- kin ນີ້ ແຕ່ຍັງບໍ່ມີໃຜ ໄດ້ຖືກກ່າວຫາເທື່ອ